Իմ օրինակով խօսիմ. Հալէպի մէջ հիմա միայնակ կ’ապրիմ, տիկինս մէկ տարի առաջ մահացաւ: Երեք մանչ զաւակներ ունիմ. Սեւակը հոս է, երեք տարի է` Հայաստանի մէջ կ’ապրի, մինչ այդ Ղարաբաղ էր: Ունի մէկ զաւակ. Անդրանիկ անունով: Երկու միւս զաւակներս` Սերոբը եւ Սարոն, Քաթար կ’աշխատին: Ես մինակ կ’ապրիմ Հալէպ: Շատերը ինծի կը հարցնեն` եթէ զաւակներդ Հալէպ չեն, դուն ինչու՞ կը շարունակես այնտեղ մնալ: Այս հարցին ես միայն մէկ պատասխան ունիմ, շատ պարզ ու յստակ պատասխան` 3 զաւակներու փոխարէն այսօր ես Հալէպի մէջ 500 զաւակ ունիմ (յուզուելով-հեղ.), այդ պատճառով չեմ կրնար ձգել անոնց: